
Ministru kabineta sēdes protokollēmums

Noteikumu projekts "Grozījumi Ministru kabineta 2019. gada 10. decembra noteikumos Nr. 614 "Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Pieņemt zināšanai, ka Izglītības un zinātnes ministrija no prioritārā pasākuma "Finansējuma palielināšana izglītojamo ēdināšanai no 1. līdz 4. klasei (no 2,15 uz 3,09 euro)" ietaupīto finansējumu 2023.gadā 544 571 euro apmērā iesniegs Finanšu ministrijā kā 2023.gada valsts budžeta izpildes procesā izveidojušos un līdz gada beigām prognozēto izdevumu ekonomiju, lai nodrošinātu veselības un izglītības nozarēm nepieciešamo finansējumu, izpildot Ministru prezidenta 2023.gada 21.marta rezolūcijā 23-MPI-16 noteikto.
· 4. Izglītības un zinātnes ministrijai iesniegt Finanšu ministrijā priekšlikumu par bāzes izdevumu precizēšanu 2024.gadam un turpmāk, samazinot izdevumus Izglītības un zinātnes ministrijas budžeta apakšprogrammā 01.07.00 "Dotācija brīvpusdienu nodrošināšanai 1.,2.,3. un 4. klases izglītojamiem" 2024.gadā 361 317 euro apmērā, 2025.gadā un turpmāk 282 009 euro apmērā.
· 5. Pieņemt zināšanai, ka 2024.gadā un turpmāk finansējums nepilngadīgo Ukrainas civiliedzīvotāju ēdināšanai, kuri izglītības iestādēs klātienē apgūst pamatizglītības programmas 1., 2., 3. un 4. klasē šobrīd netiek plānots, attiecīgi samazinot bāzes izdevumus, ievērojot, ka  pasākumu plāns atbalsta sniegšanai Ukrainas civiliedzīvotājiem Latvijas Republikā šobrīd ir līdz 2023. gadam. Ja finansējums Ukrainas civiliedzīvotāju ēdināšanai, kuri izglītības iestādēs klātienē apgūst pamatizglītības programmas 1., 2., 3. un 4. klasē būs nepieciešams arī 2024.gadā un turpmāk, tad ietaupījums neveidosies un būs nepieciešams papildu finansējums.

